Robert Foliot

Robert Foliot (k. 1186) oli Herefordin piispa. Hän oli sukua Herefordin ja Lontoon piispa Gilbert Foliotille ja Robert de Chesneylle.

Foliot mainitaan ensimmäisen kerran Lincolnin tuomiokirkon kaniikkina vuonna 1147, Oxfordin arkkidiakonina 1. lokakuuta 1151 alkaen , minkä jälkeen hän toimi Herefordin kaniikkina huhtikuusta 1173 lokakuuhun 1174. Hänet valittiin piispaksi vuoden 1173 pääsiäisenä ja arkkipiispa Richard Doverilainen vihki hänet virkaan 6. lokakuuta 1174. Hän osallistui 3. Lateraanikonsiiliin vuonna 1179.

Foliot kuoli 9. toukokuuta 1186 ja hänet haudattiin Herefordin tuomiokirkkoon. Hänen kirjeitään on tallessa Bodleian Libraryssa.

Lähteet 

Herefordin piispat
Katoliset piispat
Syntymävuosi tuntematon
Vuonna 1186 kuolleet